bavarian-nlp/barwiki-20250901 huggingface dataset:
Gmoana in Krowozien

De Listn vo de Orte z Krowozien. oriantiat si on de offizielln Voagom ausm krowodischn Gsetz iwa de Gebiete vo de Gspanschoftn, Städde und Gmoana z Krowozien vom 19. Juli 2006.
Gsamtlistn vo de Städde und Gmoana.
Krowozien is in 20 Gspanschofn (krowodisch "županija", Mz. "županije") und de Haptstod Agram (Zagreb), wo sejm de Kompetenzn vo oana Gspanschoft hod, gliadat. De Gspanschoftn wean nacha in Gmoana untateit (krowodisch "općina", Mz. "općine"), vo dena a Tei an Status vo oana Stod (krowodisch: "grad") hod. De Vawaoitung is in 124 Städde und 426 Gmoana gliadat.
Städdische Siedlungen noch Einwohnazoi.
De mit Obstand gresste Agglomeration in Krowozien is Zagreb mit oana Einwohnazoi vo 1.095.383 (Stand 1. Jenna 2006). Damit lebm a Viatl vo de Leit in am Land in da Haptstodregion.
In da foiganden Tabejn san de städdischen Siedlunga in Krowozien mit mea ois 10.000 Einwohnan, de Eagebnisse vo de Voiszejlungen vom 31. Meaz 1981 und 31. Meaz 2001, a Berechnung fian 1. Jenna 2006 sowia de iwageordnete Vawoitungseinheit (Gspanschoft, krowodisch "županija", Pl. "županije"), zu dea de Stod gheat, ogfiat. De Haptstod Agram hod an Sondastatus und gheat zu koana Gspanschoft. De Einwohnazoin beziang si af de jeweilige städdische Siedlung im engan Sinn ("naselje" im Sinn vom krowodischn Statistikamt), ned owa af de Stod sejm oda de Gmoa im politischn Sinn (krowodisch "grad" bzw. "općina").
Alphabetische Iwasicht vo de Städde.
Es gibt in Krowozien offiziell 124 Städde im politischn Sinn (krowodisch "grad", Pl. "gradovi"). De in da Gspanschoft Istrien ebmfois amtli vawendtn italienischn Ortsnam stengan in Klamman hinta dena krowodischn.
Weidane Ortschoftn.
I.
Jezera
J.
Jezera
Dieter Glawischnig

Dieter Glawischnig (* 7. März 1938 in Graz) is a österreichischa Jazzmusika (Piano, Komposition, Posaune, Kapömaasta) und Hochschuileara.
Da Glawischnig hod a bsundas Interesse aun da Integration vo Musik und Text und zwoa ned bloss ois Nemeinaunda wia oft ba Jazz &amp; Lyrik). Ea setzt si imms wieds intensiv mit de Gedichtln vom Ernst Jandl auseinanda.
Holländische Sproch

De holländische Sproch, aa niedaländische Sproch, "(Nederlandse taal)", gheat wia de deitsche Sproch zum germanischn Zweig vo de indogermanischen Sprochn. Ausm Holländischn hod si des Afrikaans entwicklt.
Heakumft und Entwicklung.
Des Holländische is a westgermanische Sproch, wo si ausm Niadafränkischn und ondan germanischn Sprochn wia am Niadasächsischn aussabuid hod.
De holländische Sproch hod de Zwoate Lautvaschiabung ned mitgmocht, de wo aa zum heitign Boarisch gfiat hod. Beispui san:
"genoot/Genosse", "wetenschap/Wissnschoft", "paard/Pferdl", "koopman/Kaufmo", "verbeteren/vabessan", "koninkrijk/Kinireich".
Ammit

Ammit oda Ammut wor a oidägyptische, weiblicha Dämon. Es is a Mischwesen aus Löwe, Nuipferd und Krokodui. Iare Titl worn "Vaschlingarin vo de Totn", "Fressarin vo de Herzn" und "Große vom Tod".
De Ammit is ned obet worn, es hod koan formelln Kult gebm. De Schreibweis vo iam Nam deitet auf a Gottheit hin, sie is owa wia a Dämonin eingschätzt worn. De oidn Ägypta hom große Angst vo ia ghobt, weis de Seeln vanichtn hod kena, wann de schlechtn Tatn de guadn ibawogn hom.
Sophismus (Rhetorik)

A Sophismus (griachisch: 'sophízesthai" = „auskligln“, „ausdenga“ und: 'sophós" = „gschickt“, „gscheid“) is a logischa Scheinbeweis, a obsichtli herbeigfiata Trugschluss. A unobsichtlin Trugschluss wead "Paralogismus" gnennt. De Sophistn (5. Jh. v. Kr.), oidgriachische Rhetorika und Philosophn hom Sophismen ois rhetorische Winklziag bevoazugt ogwendet.
Kreation vo Sophismen.
Logisches Denkn is fia de moastn Menschn schwierig, weis eafoadat, dass ma mearane Informationen gleichzeiti vaorbatn ko. Des Gehian is fia logisch-deduktives Denken schlecht ausgrist. De Fähigkeit bringt koan evolutionean Vorteil. Außadem weads nur vo oana Mindaheit vo de Menschn systematisch gnutzt. Genau de „menschliche Schwächn“ is de Grundlog vo Sophismen, so dass ma andane mit Scheinargumentn leicht taischn ko.
A haifig gnutzte Methodn, oan Sophismus z konstruian, is de Ausnutzung vo Doppedeitigkeitn. Soichane Sophismen nennt ma Äquivokation. Antike Beispui dofia:
A Kotz hod oa Schwanzl meara wia koa Kotz. Koa Kotz hod zwoa Schwanzln. Oisdann hod a Kotz drei Schwanzln.
De Kotz hod Junge, se is oisdann a Muadda. De Kotz is dei Kotz. Oisdann is de Kotz dei Muadda.
Wos sejtn is, is teia. Rothoorige san sejtn. Oisdann san Rothoorige teia.
Grinzing

Grinzing woa bis 1892 a eignständige Gmoa und is heit a Stodtei vo Wean, und zwoa im 19. Hieb Döbling. Es is a ane vo de 89 Weana Katastralgmeindn.
Des Oatsbüd hod noch wia vua an Doafcharakta und städ unta Denkmoischutz. Grinzing is a oids Weinbaugebiet und is heit fia seine vuin Heirichn wödbekaunt.
Eadkunde.
Grinzing is laundschoftlich stoak vom Weanawoid und vo de Weinbeag prägt. In Grinzing liegt aa da hechste Beag vo Wean da Hermannskogl, mit ana Hächn vo 542 m. Auf seina Spitzn steht de denkmoischitzte Habsburgwartn, de wos 1888 zum 40-jaarign Regiarungsjubiläum vom Franz Joseph I. gstift wuan is.
Gschicht.
Naum.
Da Naum Grinzing is a typische Sippnbezeichnung (-ing). Fia Grinzing hot des de Bedeitung „ba dena Leitln, de wos zu an Maun mitn Nauman "Grinzo" ghean". 1114 is Grinzing ois "Grinzigan" zum easchtn Moi urkundlich gnennt wuan.
Listn vom UNESCO-Wödeabe (Eiropa)

De Listn vom UNESCO-Wödeabe (Eiropa) lisdd olle Wödeabestättn af'm Kontinent Eiropa, und zwoa noch Lända goadnd.
Des is de Listn vo de UNESCO-Wejdeabestättn af'm Kontinent Eiropa, goadnd noch Lända.
N.
Fia weidabe Wejderbestättn af de Niederländischen Antillen schau: Liste des UNESCO-Welterbes (Amerika)
R.
Weidane Wejderbestättn in Russland, schaug: Listn vom Wejderbe in Asien und Ozeanien
S.
2.
2 Wei Kosovo koa UNESCO-Mitglied is, wern de Wejdeabestättn vom Land in da UNESCO-Listn unta Serbien gfiat.
Vigaun

Vigaun (aa: "Vigauh", dt. åmtlich: "Bad Vigaun", lateinisch: "Vicone") is a Ortsgmoah an Ténnengau im Såizburger Lånd in Ésterreich.
Geograafie.
Dé Gmoah liegt an Ténnengau 15 km siedlé vah Såizburg im Såizburger Lånd zwischen Hång- u. Ténnengebirg, Unterschberg und da Osterhorngrubben. Da "Schlenker" giet åis Hausberg vah Vigaun, dé Taugé biedt då a bliabts Bådgebiat.
Katastråigmoaner.
Katastråigmoaner han "Vigaun" und "Réngerberg". Weiderne Ortstei vah da Gmoah han: "Riadl" und "St. Magreten".
Vaker.
Vigaun ligt direkt a' da Tauernbåh und is durch a oagne Håitestej vah da Linie S3 (S-Båh Såizburg) vah da Låndeshauptståd Såizburg aus z' daglångan, weiders liegts direkt a' da Autobåh A10, håd åwer koah oagne Åbfort - då is's éntweder iwer Hallein oder Kuché aus z'daglånga.
Listn vo boarische Nom vo krowodischn Ortn

In dera Listn deitscha Nam vo krowodischn Ortn werden kroatischen geographischn Bezeichnunga dena deitschen gegniwagstejt. Vui deitsche Nam san entstandn wia de Gebiete zua Österreichisch-Ungarischn Monarchie ghead hom.
Inseln - Fliss - Regiona - Städde und Deafa
Bosnien-Herzegowina

Bosnien-Herzegowina, aa Bosnien und Herzegowina (krowodisch: Bosna i Hercegovina, kuaz BiH; , kuaz "БиХ") is a Stoot in Siidosteiropa. Ea grenzt im Ostn aun Serbien, im Siidostn aun Montenegro, im Nordn, Westn und Sidwestn aun Krowozien sowia auf wenign Kilometan bei Neum auns Middlmeea. De unabhängige Republik is 1992 aus da jugoslawischn Teurepublik Bosnien und Herzegowina heavuagaunga. Bosnien-Herzegowina besteht seitm "Dayton-Vertrag" aus zwaa weitgehend autonomen Gliedstaatn ("Entitäten"), da Föderation Bosnien und Herzegowina und da Republika Srpska, sowia am Sondavarwoitungsgebiet Brčko-Distrikt.
Fuaßboi-Europamoastaschaft

De Fuaßboi-Eiropamastaschoften san a Tuania, des olle via Joa austrogn wiad. Es wiad seid 1960 von da UEFA oaganisiad. Zua Zeid is Schbanien Eiropamasta, weus 2008 in Wean gegn de deitsche Nationalmonnschoft ans nui gwunna hom. De nexte Eiropamastaschoft is 2012 in Poin und in da Ukraine.
Gschicht.
Da Henri Delaunay hod scho 1927 a Oat Eiropamastaschoft eigfiad. Drum haaßt da Pokal a heit no Coupe Henri Delaunay. S easchte Tuania is ziemlich boid noch da Gründung von da UEFA austrogn wuan. Bei de easchtn Tuaniare woan no ned so vü Maunschoften dabei. Momentan sans 16, de bei ana Endrunde spün. Davoa muass ma si natialich eascht dafia qualifizian. Frira woas a no ned so, doss de Vaaunstoita fix dabei san.
Rekoadspüla.
Moaste Tore.
1 "A fette Jareszoi haaßt, dass da Spüla in dem Joa aa Europamasta gwoan is."
Erebos

Erebos (gr. , „dunkl“, lat.: "Erebus") is in da griachischn Mythologie da God vo da Finsternis. Neman Hades und am Tartaros wead a zua Untwejd zejd.
Obstammung.
In da "Theogonie" vum Hesiod entsteht da Erebos ois oana vo de Urgedda ausm Chaos. Seine Gschwista san Gaia, Tartaros, Eros und Nyx. In da Kosmogonie vo de Orphika is Erebos a Kind vum Chronos und da Ananke.
Kinda.
Noch da "Theogonie" san da Aither, de personifiziate Luft, und de Hemera, da personifiziate Dog aus da Vabindung vo Erebos und Nyx entstandn.
Da Aristophanes nennt nur an Aither ois Nochkommen.
Eros

Eros (altgr.: "Ἔρως", "Liab") is in da griachischn Mythologie da Ur-God vo da sexuelln Liab und Begealichkeit, da Scheenheit und Fruchborkeit. In da remischen Mythologie entspricht eam da Amor, dea wo aa oft Cupido gnennt wead. Seit da Antike gheat da Eros zu de beliabtastn mythischn Figurn in Literatua, Kunst und Musi. Im Kuit spuit a owa kaam a Roin.
Vum kosmischn Urgod zum Kloakind.
In da "Theogonie" vum Hesiod entsteht da Eros ois oana vo de Urgedda ausm Chaos. Seine Gschwista san Gaia, Tartaros, Erebos und Nyx.
Bis in de griachische Klassik is da Eros ois scheena Jingling doargstejt worn. Seine Attribute san do a Peitschn, a Netz oda Sandein. Eascht im Hellenismus hod se de Doarstellung Vum Eros ois Kloakind mit Pfei und Bogn duachgsetzt. De Gegnsotz zwischn da gwoitign Wiakung de Erotik auslesn ko und am hoarmlosn Kloakind is oscheinend ois bsondas reizvoi empfundn worn. Mit Fligln is da Eros imma doargstejt worn, wei ma de erotische Liab scho imma ois wos Flichtigs empfundn hod.
Joesi Prokopetz

Da Josef 'Joesi' Prokopetz (* 13. Meaz 1952 in Wean) is a estareichischa Liadschreiwa, Musika, Autor und Kabarettist.
Da Prokopetz is da Texta vom Austropop. 1971 is a duach sein legendean Text fia Wolfgang Ambros-Schloga "Da Hofa" schlogoatig bekaunt wuan. Fian Ambros hoda nod weidare Liadtexte gschriem, wia zum Beispü "Es lebe der Zentralfriedhof", "Baba und foi net" oda "Du bist wia die Wintasun". Aa fia de Austropopper Stefanie Werger, Wilfried oder Rainhard Fendrich hod a eafoigreiche Liadtexte gschriem. Zauman mitn Ambros und an Manfred Tauchen hod da Prokopetz 1974 des Oipn-Drama Der Watzmann ruft vafosst. Da "Watzmann" hod sowoi ois musikalisches Heaspü ois aa ois Bihnenstickl grosse Eafoige gfeiat.
Prokopetz woa Mitbegründer (zauman mitn Tauchen Fredi), Musika und Liadschreiwa vo da NDW-Gruppm DÖF. Gemeinsam mitn Manfred Tauchen, da Annette Humpe und da Inga Humpe hod DÖF 1983 mitm Liad "Codo" an intanationeun Eafoig ghobt. Ea woa aa kuaz ois Solokünstla aktiv: "Sind sie Single?" woa auf Plotz 1 vo da Hitparade.. Weidare Eafoige woan: "Na guat daun net" und "Parkverbot".
Mit seina eiganen Weabefirma "Der Plan Prokopetz &amp; Dr. Martschitsch GesmbH" hoda Aunfaung vo de 1980a-Joa an legendean, heit no bekauntn, Slogan vafosst:"„Lustig samma - Puntigamer“".,
Lettland

Lettland (lettisch: Latvija) is a Stoot in Nordeiropa, im Zentrum vom Baltikum. Lettland grenzt im Siidn an Litaun, im Siidostn an Weißrussland, im Ostn an Russland, im Nordn an Estland und im Westn an de Ostsee.
Seit da EU-Erweitarung am 1. Mai 2004 is Lettland Mitglied vo da Eiropäischn Union.
Gschicht.
Während da Vökerwaundarung sant boitische Stämm in de Gegad eingwaundat, wos heind Lettland is. De Siedlungen va de Boiten und Liwen woren im frian Mittloita zwischen voi fü kloanare Fürstentümer zadeud.
Städt.
49 % vo da Bevökarungg vo Lettland lem in de sim gresstn Städt, de wos mit an Gsamtterritorium vo 664 km² grod amoi 1 % vo da Flächn vom Land ausmochn. De restliche Bevökarung lebt aufm Land in de Verwoitungsgliedarung vo Lettland.
Jugoslawien

Jugoslawien is vo 1918/1929 bis 2003/2006 a Stoot in Mittl- und Sidosteuropa in untaschiedlicha territoriala und politischa Form gwesn. Slowenien, Krowozien, Bosnien-Herzegowina, Montenegro, Serbien, Kosovo und Mazedonien hobm dazuaghert.
Zu untascheidn san s sognannte "easchte Jugoslawien" (1918–1941/1944), des 1918 ois "Kenigreich vo de Serbm, Kroatn und Slowenen" grindt und 1929 offiziell in "Königreich Jugoslawien" umbnennt worn is, s sognannte "zwoate Jugoslawien" (1943/1945–1991/1992), des offiziell "Demokratischs Föderativs Jugoslawien" (1944/1945), "Föderative Volksrepublik Jugoslawien" (1945–1963) und "Sozialistische Föderative Republik Jugoslawien" (ab 1963) ghoaßn hot, und schliaßlich de Bundesrepublik Jugoslawien (1992–2003).
Vo 2003 bis 2006 hobm nachad no de Teilrepublikn Serbien und Montenegro an Bundesstaat "Serbien und Montenegro" buidt, da si im territorialn Umfang vo da "Bundesrepublik Jugoslawien" net untaschiedn hot.
Tschikatilo

Andrei Romanowitsch Tschikatilo (, wiss. Translit. ""; * 20. Oktoba 1936 in Jablotschnaja, Ukraine; † 16. Feba 1994 in Nowotscherkassk, Russische Federation), aa bekaunt ois "Da Rostow Ripper" und "Da Schlächta vo Rostow", woa a ukrainisch-russischa Serienmeada und Menschnfressa , den wos 53 Opfa nochgwiesen wuan san. Ea hod söwa aungem, dass s "mindastens" 56 Opfer gwesn san.
Da Tschikatilo woa vom Beruf Leara. Wäu a si ned duachsetzn hod kenna und wäus aa sexuelle Ibagriff auf Schila gem hod, hod a sein Beruf aufgem miassn und is Fabrikorbata wuan. Ea woa vaheirat und hod zwaa Kinda ghobt. 1978 hod a sein easchtn Moad begaungan. Ea hod a neinjaarigs Madl in sei haamlich kaufte Datscha glockt. Da Vasuach si zum vagewoitign is eam wegn Erektionsprobleme danemgaungan, deshoib hod a des Mensch umbrocht. Ba da Eamoadung hod a daunn an Orgasmus ghobt. Vo dem Dog aun hod a nua no duach Quöön und Eamoadn sexuelle Befriedigung kriagn kenna. Fia den Moad is da Vuabesitza vo da Datscha zu Unrecht zum Tod vaurtäut und higricht wuan.
Urtei.
Am 14. Oktoba 1992 is da Tschikatilo zum Tod duach Gnackschuss vaurteit wuan:
Am 16. Feba 1994 is da Tschikatilo im Gfängnis vo Nowotscherkassk duach an Schuss ins Gnack hingricht wuan.
Diafnsuach

Diafnsuach (dt.: Tiefensuche, englisch: Depth-First Search) is in da Informatik a Vafoahn zan Suachn vo om Knotn in om Graphn. Se zejd za dena uninfoamiadn Suachalgorithmen. A Vabessarung vo da Diafnsuach is de iterative Diafnsuach.
Beispui.
Fia an foingdn Graphn:
A Diafnsuach fongd ba A o. Ognumma, doss de linkn Kantn in om Graphn voa dena rechtn Kantn gwejd wead und ognumma de Suach eainnad voahea bsuachde Knotn und dadat se ned wiedahoit bsuacha (es is jo a kloana Graph), donn dadatn de Knotn in da foingdn Reihnfoig bsuachd wean: A, B, D, F, E, C, G.
Wann de gleiche Suach duachgfiahd wead, ohne doss de voahea bsuachdn Knotn eainnad wean, fiahd des za da foingdn Bsuachsfrequenz A, B, D, F, E, A, B, D, F, E, usw. und bleibd ewig in da A, B, D, F, E Schleifn gfonga und eareichd nia ned C oda G.
Iterative Diafnsuach vameidd de Schleifn und dadat de näxdn Knotn vo da foingdn Diafnebane earreichn, wann ma onimmd, doss vo links noch rechts voagonga wead:
Fia an Beispui-Graphn guid: Je meaara Diafn dozuakimmd, wean de zwoa Kroas "ABFE" and "AEFB" oafoch länga bevoa da da Algorithmus afgibd und an ondan Zweig vasuachd.
Owendung.
De Diafnsuach is indirekd on vuin komplexan Algorithmen fia Graphn beteiigd. A Beispui is's Affindn vo oin stoakn Zammhongskomponentn vo am Graphn.
Obaulro

S Doaf Obaulro, sog Oba-ulro (amtli: Oberulrain) is a Oartstei vo da Stod Neistod an da Doana im Landkroas Kelheim, Niedabayern und ghead zua Holladau.
D'Lag.
D Oat is südli vo da Daona, an da westlichn Seitn vo an flachn Hang, ders Doana- und des Omstoi voananda trennt und in de ebnan Auen vo de zwoa Fliss valaft.
Rengsbuag is östlich grob 45  km und Inglstod im Westn 30  km entfeant. Minga liegt zika 90  km südlich vom Oat.
D'Geschicht.
Niedaulro und Obaulro und da Weila Lina ham in da Vagangaheit politisch zamaghert und oa Gmoa buid. De drei Oat san in de 1970er Joa durch a Gebietsrefoam ind Stod Neistod eigmeind woan.
De zwoa Kiachdeafa Niedaulro und Obaulro san scho im Joar 901 ois „Olreini“ und 1018 ois „Olrenna“ urkundli gnennt woan..
D'Kiacha.
D'Kiach St. Achatius is im 13. Jahundat baut woan. Da Baustui is spätromanisch.
D'Struktur.
S'Doaf hod ca. 100 Eiwona de fast olle Bauern san. Hopfa is dabei ganz wichti. In da Näh is da Kuaoat Bad Gegging. Desweg ko ma in Obaulro a Ferienwohnungen omietn.
Jack Unterweger

Johann „Jack“ Unterweger (* 16. August 1950 in Judenburg, Steiamoak; † 29. Juni 1994 in Graz) woa a estareichischa Schriftstöla („Hefnpoet“) und Serienmeada.
Lem.
Da Unterweger is scho 1976 weng Moad zu „lemslänglich“ vauateit wuan. Im Hefn hod a daun zum Schreim aungfaungt. Mit seina Autobiografie "„Fegefeuer oder die Reise ins Zuchthaus“" is a schnö aus Hefnliterat populär wuan. 1990 is a aufgrund vo Petitionen vo zoireichn Intellektuellen, wia z. B. Ernest Bornemann, Milo Dor, Barbara Frischmuth, Peter Huemer, Elfriede Jelinek, Günther Nenning und Erika Pluhar, ausm Hefn entlossn wuan.
Unterweger is danoch vo da estareichischn Kuituaszene ois Paradebeispü fia a glungane Resozialisiarung vo Party zu Party umadumgreicht wuan. Sechs Monat noch da Entlossung hod a Serie vo Moadn an Prostituierten aungfaungt (acht in Prag, Graz, Bregenz und Wean, drei in Los Angeles). Olle Moade woan auf de gleiche Oat ausgfiaht: De Untawäsch is kunstvoi zu am Henkasknotn zaumbunden wuan und des Opfa duach Strangulation eamoadet wuan.
Vahoftung, Vaurteilung und Tod.
1992 is da Unterweger im Miami vom FBI vahoftet wuan. Ea hod bis zletzt ois obgstrittn. De Indizien woan owa eadrückend: DNA-Spurn, Fasafunde, Aufenthoid jeweis in da Nähe vom Tatoat (ohne a Alibi z hom), gleiche Moadmethodn usw.
1994 is da Unterweger in Graz vaurteit wuan. In da Nocht noch da Urteisvakündigung hod a si mit da Kordl vo seina Jogginghosn dahängt. De spezifische, sötane Oat vo da Knotnbindung (Henkasknotn) hod da Untawega aa ba sein Freitod aungwendet. Duach an Tod vom Untaweger is des Urtei ned rechtskräftig woan.
Schau aa.
Listn vo Serienmeadan
Vohbuag an da Doana

Vohbuag an da Doana (amtli: Vohburg a.d.Donau) is a Stod im Obaboarischn Landkroas Pfahofa an da Uim. De Stod ligd an da neadlichn Grenz vom Landkroas und damid aa an da Grenz zua Holledau. Nachbagmoana han im Noadn "Pfiaring", "Grousmearing" und Obadolling, im Sidn Minsta, Geisnfeid und Manching.
Geografische Log.
De Stod ligt 15 km estlich vo Inglstod an da Doana. Des Stodgebiet umfasst im Noadn an Teil vom Jura, zum Hauptteil as Doanadoi und ganz im Sidn no a bissl wos vom Tertiär-Higlland. Wei duach de Stod d´Doana, d´gloa Doana, d´Ejm und d´Paar laffa, weads a manchmoi ois via-Fliss-Stod bezeichnad.
Oadsteile.
Vohbuag hod zwejf Oadsteile, des han: Owa- und Unddahoadam, Owadinzing und Dinzing, Mening, Auhef, Iasching, Knodorf, Roggling mid da Hefadsmej und Haragga
Vo de Bewohna weads a no innahoi vo de einglichn Schdoodgrenzn unddateilt, und zwoa in d`Au (wead a Gebiag gnennd), d`Beizn, an Marktblòz und as Grias. Fast jeda vo de Oadsteile (aa vo de inoffizielln) hod an oagna Maibaam.
Gschichd.
Da Buagbeag wor scho in da Bronzezeid besiedld, des hod ma duach Funde vom Buagbeag fesdgschdejd. As easchde moi iss im Joa 895 eawänd woan, desweng hom de Vohburger 1996 de 1100-Joarige Gschichd vo eanara 
Stod gfeiad. Ab 1081 hod de de Buag de Diaboidinga ghead. Im Joa 1204 iss in de Hendd vô de Wittlsbacha kemma. Vohbuag is dreimoi zaschdead woan, und zwoa 1105, 1316 und 1641. Daduach hods sei wichdige Schdellung im Middloita valoan. Easchd 1952 iss wida zua Stod eahom woan. 
Heidz´dog hods iwa simdausnd Einwohna.
Sengswiadigkeitn.
Do waan voa oim as Gloadoana-Toa und d´ehmalige Andreaskira, as heiddige Rothaus zum eawehna. Im Buagtoa afm Beag hängt as ejddasde Boarische Wappm vo 1477 an da Wendd. Aussadem gits a sunst um an Buagberg rum an Haffa zum Seng.
Foisches Dilemma

A foisches Dilemma is a Rhetorische Figur. Ba dea Argumentationsmethodn wead suggeriat, dass nua zwischen zwoa Alternativn gwejd wean ko (deshoib hoassts aa "Alternativmethodn"). So wead a Entscheidungsdilemma konstruiat, obwoi weidane Entscheidungsmeglichkeiten existian. De Alternativn bestengan oft aus zwoa Extremen (Schwoaz-Weiss-Molarei), a dritte Lesung wead untaschlogn ("tertium non datur").
Neistod an da Doana

Neistod an da Doana (amtli: Neustadt a.d.Donau) is a Stod an da Westgrenz vom Landkreis Keaham in Nidabayan. Ma kennt Neistod wengan Kuaoat Bad Gegging.
Geografie.
D'Stod liegt in da Mittn vo Inglstod und Rengsbuag, mittn im Toi vo da Doana af a 5 km broadn Schottaehm. Im Siidn vo da Stod san de letztn Woidhigl vo da Holladau, de im Tertiär entstandn san und im Nordn find ma de letzn Koichhäng vom bayrischn Jura. Uim und Oms lafan in Neistod ind Doana.
Oatstei.
Zua Stod Neistod ghern foigade Deafa und oaschichtige Hef: Arasting, Bad Gegging, Deisnhofn, Eining, Geimasten, Hodafleg, Heilingstod, Heannam, Irnsing, Kapfastoa, Lina, Macham, Mauan , Mühlhausn , Nidaulro, Obaulro, Schwoag, Sittling, Umbatshausn und Wia.
In de Deafa lem vui Bauan. Hopfa und Spargl san bsondas wichti.
D'Gschicht.
D'Stod Neistod is ausm Doaf Trephenau entstandn, des da Herzog Ludwig da Strenge zu a vui gressanan und neia Stod umbaun lassn hod. Zeascht hod de Stod no Seligenstod ghoassn. Unda dem Nam san da Stod d'Stadtrecht valiehn woan und zwa am 11.Mai 1273. Neistod hod domit s'eateste Stodrecht vo Bayern, des unda de Wittelsbacha valiehn woan und schriftli nochgwisn is. Späda hod si statt Seligenstod da Nam Neistod eibirgad. 1277 hod da Abt vo Weatnbuag in a Uakundn s'easchte moi vo Neistod gschriem.
Neistod is in da Vagangaheit oft zastert und vo da Doana ibaschwemmt woan. Z'lezt oba, hod si Neistod zu an Industriestandoat entwicket, mit 6900 Abeitspletz. Ogfanga hods mit da Raffanirie Neistod in de 1960er Joa. Weida ganga is in de 1980er Joa, ois si vui Automobilzulifera ogsiedlt hom. Net z'letzt hod Neistod a vom Kuaoat Gegging Nutzn zogn.
D'Oidstod vo Neistod hod si no erhoidn, so wias frias wa. Sie is quadratisch, viaeckig und reglmäßig afbaut. Da sid-estliche Tei vo da Oidstod is net reglmäßig, wesweng ma moand, das des s'oide Trephenau gwen is. Da Stodwoi is a no do, gnauso da Stodgrom und de drei Stoddiam. Afm Stodwoi hams im vorign Jahundat schene Kastanienbam afi pflanzt. Heid kom ma duach a schene Kastanienallee, de net schena sei ko, geh.
Patnaschaftn mid andre Sted.
Neistod is in da Abatsgmeinschaft Neustadt in Europa. 36 Neistod san do drin, sogoa aus Ungan, Tschechien, Poln und da Slowakei.
A Freindschaft is ma zua Recoaro Terme,Provinz Vicenza, Italien eiganga.
Wiatschaft und Infrastruktur.
Vakeha.
In Neistod kreizn se de Bundesstrassn B und B .Iba de zwoa Strassn kimd ma zua Audobahn A 9, de nach Minga oda Rengsbuag fiad. An Bahnhof hod Neistod aa. In da Näh bei Keaham gibts an Doanahafn und da nexte Flugblooz is in Erding, 60 km weid weg.
Esl vom Buridan

Da Esl vom Buridan is a Paradoxon, wo zoagt, dass a logische Entscheidung zwischn zwoa gleiweatign Lesungen (Dilemma) ned oafoch z treffa is. A Esl sted dabei zwischn zwoa glei grossn und glei weit entfeantn Heihaffa. Ea vahungad, wei a si ned entscheidn ko, wo ea zeascht fressn soit.
Des Argument kimmt vom Aristoteles' ("De caelo", "Iwan Himme") und ned vom Johannes Buridan, wos zu Unrecht zuagschriem und desweng so gnennd woan is. In da Literatua kimmt des Motiv oft voa. Moastens geds dann um Dreiecksbeziahunga. In da Science-Fiction-Literatua weads efta vawend, um rabiate Robota z neitralisian. A Robota wead dann zwunga zwischn zwoa gleiweatign Meglichkeitn z entscheidn, bis seine Ressourcen vabraucht san.
Lesungen vonam Dilemma liegn do drin, dass ma etweda an Beweatungsmosstob vaendat oda um a Entscheidung wiafet (Monte-Carlo-Methodn).